
DR.31.5.2004 77 

 

  

 Timbalan Yang di-Pertua [Datuk Lim Si Cheng]: Yang Berhormat Sri 
Gading. 

 Datuk Haji Mohamad bin Haji Aziz: Terima kasih Tuan Yang di-Pertua, 
terima kasih Yang Berhormat Dato’ Timbalan Menteri JKR. 

 Saya ini bukan orang Terengganu, bukan orang Kelantan tetapi biasalah pergi 
melihat, berziarah saudara mara di kedua-dua negeri ini. Apa Yang Berhormat 
umumkan ini saya harap mesti disegerakan, disempurnakan untuk menentukan rakyat 
di kedua-dua negeri ini akan mendapat kemudahan jalan raya sama macam negeri-
negeri lain. 

 Tunjukkanlah dermawannya Barisan Nasional, tidak pedulilah PAS ataupun 
sebagainya, lebih-lebih lagi Terengganu dah kita dapat, Kelantan pun dah mula 
berubah.  Kalau kita berbudi ini, Pilihanraya Umum Ke-12, kita sapu kedua-dua negeri 
ini. 

 Jadi, saya  harap berikan keutamaan kepada Terengganu, Kelantan, Sabah 
dan Sarawak. Negeri-negeri ini ketinggalan betul dalam negara kita ini. JKR saya harap 
dapat memberikan lipat gandakan perhatian kepada keempat-empat negeri ini… 

 Timbalan Yang di-Pertua [Datuk Lim Si Cheng]:  Yang Berhormat, tarik 
projek daripada Sri Gading….  [Ketawa] 

 Datuk Haji Mohamad bin Haji Aziz:  Sri Gading jangan usik, boleh jadi gaduh 
kita. Itu yang ada adalah, ini soal macam mana hendak menambahkan kesenangan 
kepada rakyat. Sampai masanya kita berfikir secara terbuka, bagi kemudahan kepada 
empat-empat negeri ini untuk membuktikan memang Kerajaan Barisan Nasional 
bertimbang rasa kepada rakyat dan memberikan kemajuan kepada rakyat. 

 Dato’  Ir. Mohd. Zin bin Mohamed: Tuan Yang di-Pertua, terima 
kasihlah kepada pandangan ini, kita boleh mempertimbangkan cadangan supaya tarik 
semua projek ke Sri Gading [Ketawa]  tetapi pada asasnya dan umumnya saya amat 
bersetuju dengan pandangan yang telah disampaikan oleh Yang Berhormat bagi Sri 
Gading dan memang menjadi dasar kerajaan yang sedia ada kita tidak pernah 
melupakan rakyat terutama kepada rakyat yang duduk di luar bandar dan di desa. 

Justeru itu segala kemudahan untuk menaikkan taraf kemudahan infrastruktur 
dan jalan, tumpuan diberi kepada luar bandar. Saya sebutkan daripada awal ini,  
sekarang ini dengan iklim dan suasana politik yang sihat di Terengganu ini, Kerajaan  
Persekutuan dengan Kerajaan Terengganu sedang mengadakan perundingan mutakhir 
untuk menentukan jajaran yang akan memanjangkan lebuh raya Pantai Timur ini ke 
seluruh negeri Terengganu walaupun daripada awalnya sampai ke Kuala Terengganu.  
Mungkin kita akan selesaikan jajaran daripada Kuala Terengganu ke Besut dan kajian 
kemungkinan juga sedang dijalankan untuk membuat jajaran daripada Besut sampailah 
ke Kota Bharu hingga ke Pasir Mas.  Ini adalah satu perkara yang  masih lagi dalam 
pertimbangan pihak kerajaan dan kajian kemungkinan akan melibatkan perancangan. 

Timbalan Yang di-Pertua [Datuk Lim Si Cheng]:  Yang Berhormat, banyak 
lagikah?  

Dato' Ir.  Mohd. Zin bin Mohamed:  Ada sedikit lagi.  Kalau tidak ada .…. 
Tidak boleh bagi laluan lagi, ya. 

Timbalan Yang di-Pertua [Datuk Lim Si Cheng]: Yang Berhormat kena 
pandai-pandailah! 

Dato' Ir.  Mohd. Zin bin Mohamed:   Okey.  Terima kasih di atas ingatan 
Tuan Yang di-Pertua.  Untuk makluman ahli Yang Berhormat bagi Serdang…. 

Seorang ahli:   Hak jejantas belum dijawab.  

Dato' Ir.  Mohd. Zin bin Mohamed:  Tidak apalah, yang itu nanti saya 
[Ketawa]  akan jawab.  Itu soalan yang berhubung kait tentang spesifik.  Dan untuk Ahli 
Yang Berhormat bagi Serdang yang membangkitkan mengenai pembinaan lorong khas 
motosikal dan tempat teduhan hujan di Lebuh Raya Lingkaran Penyuraian Trafik 
Kajang.  Untuk makluman Ahli Yang Berhormat, Lebuh Raya Lingkaran Penyuraian 
Trafik tidak mempunyai lorong khas motosikal adalah kerana Jalan Balakong 
merupakan jalan sedia ada yang dinaikkan taraf.  Sekiranya lorong motosikal diadakan, 
masalah utama ialah tapak yang terhad.  Jalan raya ini juga melalui kawasan yang 



Timbalan Yang di-Pertua [Datuk Lim Si Cheng]: Yang Berhormat Sri Gading. Datuk Haji Mohamad bin Haji Aziz: Terima kasih Tuan Yang di-Pertua, terima kasih Yang Berhormat Dato' Timbalan Menteri JKR. Saya ini bukan orang Terengganu, bukan orang Kelantan tetapi biasalah pergi melihat, berziarah saudara mara di kedua-dua negeri ini. Apa Yang Berhormat umumkan ini saya harap mesti disegerakan, disempurnakan untuk menentukan rakyat di kedua-dua negeri ini akan mendapat kemudahan jalan raya sama macam negeri- negeri lain. Tunjukkanlah dermawannya Barisan Nasional, tidak pedulilah PAS ataupun sebagainya, lebih-lebih lagi Terengganu dah kita dapat, Kelantan pun dah mula berubah. Kalau kita berbudi ini, Pilihanraya Umum Ke-12, kita sapu kedua-dua negeri ini. Jadi, saya harap berikan keutamaan kepada Terengganu, Kelantan, Sabah dan Sarawak. Negeri-negeri ini ketinggalan betul dalam negara kita ini. JKR saya harap dapat memberikan lipat gandakan perhatian kepada keempat-empat negeri ini... Timbalan Yang di-Pertua [Datuk Lim Si Cheng]: Yang Berhormat, tarik projek daripada Sri Gading.... [Ketawa]. Datuk Haji Mohamad bin Haji Aziz: Sri Gading jangan usik, boleh jadi gaduh kita. Itu yang ada adalah, ini soal macam mana hendak menambahkan kesenangan kepada rakyat. Sampai masanya kita berfikir secara terbuka, bagi kemudahan kepada empat-empat negeri ini untuk membuktikan memang Kerajaan Barisan Nasional bertimbang rasa kepada rakyat dan memberikan kemajuan kepada rakyat. Dato' Ir. Mohd. Zin bin Mohamed: Tuan Yang di-Pertua, terima kasihlah kepada pandangan ini, kita boleh mempertimbangkan cadangan supaya tarik semua projek ke Sri Gading [Ketawa] tetapi pada asasnya dan umumnya saya amat bersetuju dengan pandangan yang telah disampaikan oleh Yang Berhormat bagi Sri Gading dan memang menjadi dasar kerajaan yang sedia ada kita tidak pernah melupakan rakyat terutama kepada rakyat yang duduk di luar bandar dan di desa. Justeru itu segala kemudahan untuk menaikkan taraf kemudahan infrastruktur dan jalan, tumpuan diberi kepada luar bandar. Saya sebutkan daripada awal ini, sekarang ini dengan iklim dan suasana politik yang sihat di Terengganu ini, Kerajaan Persekutuan dengan Kerajaan Terengganu sedang mengadakan perundingan mutakhir untuk menentukan jajaran yang akan memanjangkan lebuh raya Pantai Timur ini ke seluruh negeri Terengganu walaupun daripada awalnya sampai ke Kuala Terengganu. Mungkin kita akan selesaikan jajaran daripada Kuala Terengganu ke Besut dan kajian kemungkinan juga sedang dijalankan untuk membuat jajaran daripada Besut sampailah ke Kota Bharu hingga ke Pasir Mas. Ini adalah satu perkara yang masih lagi dalam pertimbangan pihak kerajaan dan kajian kemungkinan akan melibatkan perancangan. Timbalan Yang di-Pertua [Datuk Lim Si Cheng]: Yang Berhormat, banyak lagikah?. Dato' Ir. Mohd. Zin bin Mohamed: Ada sedikit lagi. Kalau tidak ada ..... Tidak boleh bagi laluan lagi, ya. Timbalan Yang di-Pertua [Datuk Lim Si Cheng]: Yang Berhormat kena pandai-pandailah!. Dato' Ir. Mohd. Zin bin Mohamed: Okey. Terima kasih di atas ingatan Tuan Yang di-Pertua. Untuk makluman ahli Yang Berhormat bagi Serdang.... Seorang ahli: Hak jejantas belum dijawab. Dato' Ir. Mohd. Zin bin Mohamed: Tidak apalah, yang itu nanti saya [Ketawa] akan jawab. Itu soalan yang berhubung kait tentang spesifik. Dan untuk Ahli Yang Berhormat bagi Serdang yang membangkitkan mengenai pembinaan lorong khas motosikal dan tempat teduhan hujan di Lebuh Raya Lingkaran Penyuraian Trafik Kajang. Untuk makluman Ahli Yang Berhormat, Lebuh Raya Lingkaran Penyuraian Trafik tidak mempunyai lorong khas motosikal adalah kerana Jalan Balakong merupakan jalan sedia ada yang dinaikkan taraf. Sekiranya lorong motosikal diadakan, masalah utama ialah tapak yang terhad. Jalan raya ini juga melalui kawasan yang.